# Huthis

El moviment Huthi o Huti (àrab: الحوثيون, al-ḥūṯiyyūn), oficialment Ansar Al·lah (àrab: أنصار الله, ʾAnṣār Allāh, lit. 'Partidaris de Déu') és un moviment islamista predominantment xiïta zaidita que opera al Iemen i el lideratge del qual prové en gran manera dels seguidors de Hussein Badraddin al-Huthi. També són coneguts com el «clan poderós» i com els Joves Creients (àrab: الشباب المؤمن, ax-Xabāb al-Muʿmin).

## Nom del grup

Pren el nom de Hussein Badraddin al-Huthi, el seu anterior comandant, mort per les forces armades del Iemen en setembre del 2004. Altres comandants, com ara Ali al-Qatwani, Abu Haider, Abbas Aidah i Yússuf al-Madani (un fillastre d'Hussein al-Huthi), també van ser abatuts per les forces armades del Iemen. Es diu que Hussein Badraddin al-Huthi, un germà del fundador del grup, n'és el líder espiritual. Els huthis han estat en conflicte amb militants salafistes, sunnites i takfirites.

## Control territorial

Mitjançant la seva insurrecció armada, han controlat tota la governació de Sadah i parts de les governacions d'Amran, Yauf i Hajjah. El 9 de novembre del 2011, els rebels houthis controlaven les governacions de Sadah i Yauf, i estaven a prop de conquerir la governació d'Hajjah: això els hauria permès llançar un atac contra la capital nacional Sanà. Al maig del 2012, els houtis controlaven la major part de les governacions de Sadah, Yauf i Hajjah, tenien accés a la mar Roja, i havien començat a construir barricades prop de Sanà.
El 20 de gener de 2015 van prendre el palau presidencial de Sanà. El moviment va prendre oficialment el control del govern iemenita el 6 de febrer, dissolent el parlament i declarant el seu Comitè Revolucionari l'autoritat en funcions al Iemen. El 20 de març, les mesquites al-Badr i al-Hashoosh van patir un atemptat suïcida durant les oracions del migdia i l'Estat Islàmic va reivindicar-ne l'autoria. Les explosions van matar 142 fidels huthis i van ferir més de 351, convertint-se en l'atac terrorista més mortífer de la història del Iemen.
El gener de 2021, el govern de Donald Trump als EUA van designar els huthis com a «grup terrorista estranger», fet que va generar pors per una possible escassetat d'ajuda al Iemen, però aquesta mesura va ser revertida al mes següent quan Joe Biden va esdevenir nou president americà.
El 31 d'octubre de 2023, en el context de la Guerra entre Israel i Gaza de 2023, els huthis van declarar la guerra a Israel. Van imposar un bloqueig naval a la mar Roja, on van arribar a disparar un míssil balístic contra Elat, al sud d'Israel. Encara que els houthis van dir que només atacarien vaixells vinculats a Israel, els Estats Units o la Gran Bretanya, han atacat indiscriminadament els vaixells de moltes nacions. Entre octubre de 2023 i març de 2024, els huthis van atacar vaixells al Mar Roig en més de seixanta ocasions, i per evitar els atacs, centenars de vaixells comercials han estat redirigits per navegar per Sud-àfrica. Una munició rondadora va impactar al centre de Tel-Aviv el 19 de juliol matant un resident en una zona amb hotels els quals acullen els desplaçats de la frontera nord d'Israel amb el Líban, i una oficina de l'ambaixada dels Estats Units també és a prop del lloc de l'atac. Els Estats Units, el Regne Unit i Israel per la seva banda van atacar repetidament les instal·lacions del port d'al-Hudayda, controlada pels huthis, en operacions conjuntes.

## Líders

* Hussein Badraddin al-Huthi, former leader (assassinat el 2004).
* Abdul-Malik Badraddin al-Huthi, líder des del 2004.
* Yahia Badraddin al-Huthi, senior líder.
* Abdul-Karim Badraddin al-Huthi, comandant militar.
* Badr Eddin al-Huthi, líder espiritual i fundador (va morir el 2010).
* Abu Ali Abdullah al-Hakem al-Huthi, comandant militar.
* Saleh Habra, líder polític.

## Efectius

El 2005, es calculava que els huthis comptaven amb entre 1.000 i 3.000 combatents, i el 2009, entre 2.000 i 10.000 soldats. En el Iemen Post es va afirmar que tenien més de 100.000 efectius armats. Segons l'expert Ahmed al-Bahri, els huthis poden tenir entre 100.000 i 120.000 seguidors, entre combatents i simpatitzants desarmats.

## Vegeu també

* Insurgència xiïta al Iemen.
* Guerra Civil iemenita.

## Referències

* ↑ Agencias, RTVE es /. «Los rebeldes hutíes rompen el alto el fuego e irrumpen en el palacio presidencial de Yemen» (en castellà), 20-01-2015. [Consulta: 25 desembre 2023].
* ↑ «What Is Yemen's Houthi Rebellion?». Arxivat de l'original el 2011-07-17. [Consulta: 30 març 2016].
* ↑ «Monographs». RAND, 2010. [Consulta: 31 agost 2014].
* 1 2 John Pike. «al-Shabab al-Mum?en / Shabab al-Moumineen (Believing Youth)». Global Security. [Consulta: 31 agost 2014].
* ↑ «Al Jazeera English - News - Deaths In Yemeni Mosque Blast», 11-06-2008. Arxivat de l'original el 2008-06-11. [Consulta: 25 desembre 2023].
* ↑ Press TV Saudi soldier, Houthi leaders killed in north Yemen Arxivat 2011-07-15 a Wayback Machine. 19 novembre 2009.
* ↑ http://english.al-akhbar.com/node/2199 Arxivat 2015-04-14 a Wayback Machine.
* ↑ http://www.presstv.com/detail/2013/07/16/314129/takfiri-militants-to-wage-war-in-yemen/ Arxivat 2014-07-09 a Wayback Machine.
* ↑ «The Muslim News», 25-08-2012. Arxivat de l'original el 2012-08-25. [Consulta: 25 desembre 2023].
* ↑ «Houthis Close to Control Hajjah Governorate, Amid Expectations of Expansion of Control over Large Parts of Northern Yemen». Islam Times, 29-11-2011 [Consulta: 23 novembre 2013].
* ↑ «Al-Houthi Expansion Plan in Yemen Revealed». Yemen Post [Consulta: 23 gener 2013].
* ↑ «New war with al-Houthis is looming». Yemen observer [Consulta: 23 gener 2013].
* ↑ «Els rebels houthis prenen el palau presidencial d'Aden». El Punt Avui, 04-04-2015. [Consulta: 18 gener 2024].
* ↑ «Yemen’s Houthis form own government in Sanaa» (en anglès). Al Jazeera, 06-02-2015. [Consulta: 18 gener 2024].
* ↑ «Un atac a dues mesquites xiïtes mata 142 persones al Iemen». El País, 20-03-2015. [Consulta: 18 gener 2024].
* ↑ «Els EUA declaren «grup terrorista estranger» els houthis del Iemen». El Periódico, 11-01-2021. [Consulta: 18 gener 2024].
* ↑ «In foreign policy shift, Biden lifts terrorist designation for Houthis in Yemen» (en anglès). PBS, 16-02-2021. [Consulta: 18 gener 2024].
* ↑ Berto Segura. «Els rebels houthis del Iemen declaren la guerra a Israel». El Nacional, 31-10-2023. [Consulta: 18 gener 2024].
* ↑ «Què suposa el bloqueig del mar Roig: preus més alts i retards». CCMA, 21-12-2023. [Consulta: 18 gener 2024].
* ↑ Said Amouri. «Missile from Yemen intercepted while en route to southern city: Israeli army» (en anglès). Agència Andalou, 09-11-2024. [Consulta: 18 gener 2024].
* ↑ Chris Baraniuk. «Red Sea crisis: What it takes to reroute the world's biggest cargo ships» (en anglès). BBC, 21-01-2024. [Consulta: 2 abril 2024].
* ↑ Simon Speakman Cordall, Justin Salhani. «Houthi drone strikes Tel Aviv: How significant is the attack?» (en anglès). al Jazeera, 19-07-2024. [Consulta: 20 juliol 2024].
* ↑ Wintour, Patrick. «Houthis say at least 16 killed in UK and US strikes in Yemen» (en anglès). The Guardian, 31-05-2024. [Consulta: 20 juliol 2024].
* ↑ Ruth Michaelson, Quique Kierszenbaum. «Airstrikes hit Yemen’s Hodeidah port after Israel vows revenge for Houthi attack» (en anglès). The Guardian, 20-07-2024. [Consulta: 20 juliol 2024].
* ↑ Philips, Sarah (28 juliol 2005).
* ↑ «Pity those caught in the middle». The Economist, 19-11-2009.
* ↑ «Thousands Expected to die in 2010 in Fight against Al-Qaeda». Yemen post [Consulta: 31 agost 2014].
* ↑ «Ahmed Al-Bahri; Expert in Houthi Affairshow to cheat wife go all wives cheathow many women cheat on husbands cheat wife clickblack women white men married men who cheat husband cheatedwhat are std symptoms will penicillin cure chlamydia free std clinic los angelesbest free text spy app spy text app 100 free spy apps for androidteen pregnancy abortion in first trimester how much for a abortionearly stages of hiv treatments of hiv/aids the symptoms of aids- Yemen Post English Newspaper Online». [Consulta: 25 desembre 2023].